মুশফিক-মিরাজের ব্যাটে খুলনার রানের পাহাড়
জিতলেই প্লে-অফের খেলা নিশ্চিত। এমন সমীকরণের ম্যাচে দুর্দান্ত ব্যাটিং করেছেন মুশফিকুর রহিম ও মেহেদী হাসান মিরাজ। বিপিএল ক্যারিয়ারে প্রথম সেঞ্চুরি সুযোগ পেয়েও তা হাতছাড়া করেছেন জাতীয় দলের তারকা ব্যাটসম্যান মুশফিক।







এনিয়ে চলীত আসরেই দুইবার সেঞ্চুরি বঞ্চিত হলেন খুলনা টাইগার্সের এ অধিনায়ক। ৫৭ বলে ১২টি চার ও তিন ছক্কায় অপরাজিত ৯৮ রান করেন মুশফিকুর রহিম। এর আগে চলতি বিপিএলে নিজেদের দ্বিতীয় ম্যাচে রাজশাহী রয়েলসের বিপক্ষে ৯৬ রানে আউট হন মুশফিক। 




শুক্রবার ইনিংসের শুরু থেকেই দুর্দান্ত ব্যাটিং করেন মেহেদী হাসান মিরাজ। ৩৩ বলে ফিফটি তুলে নেয়া মিরাজ একের পর এক বাউন্ডারি হাঁকিয়ে যাওয়া মিরাজ রিটায়ার্ডহার্ট হয়ে সাজঘরে ফেরেন। তার আগে খেলেন ৪৫ বলে পাঁচটি চার ৩ ছক্কায় ৭৪ রানের ঝড়ো ইনিংস। মুশফিক-মিরাজের ব্যাটিং নৈপুণ্যে ২ উইকেটে ২১৮ রানের পাহাড় গড়েছে খুলনা টাইগার্স। 
শুক্রবার মিরপুর শেরেবাংলা জাতীয় ক্রিকেট স্টেডিয়ামে কুমিল্লা ওয়ারিয়র্সের বিপক্ষে টস হেরে প্রথমে ব্যাটিংয়ে নেমে শুরুতেই বিপদে পড়ে যায় খুলনা। দলীয় ২ রানেই সাজঘরে ফেরেন ওপেনার নাজমুল হোসেন শান্ত। তিনে ব্যাটিংয়ে নেমে সুবিধা করতে পারেননি খুলনার দক্ষিণ আফ্রিকান তারকা ব্যাটসম্যান রাইলি রুশো। দলীয় ৩৩ রানে ফেরেন তিনি। 
এরপর তৃতীয় উইকেটে মুশফিকুর রহিমকে সঙ্গে নিয়ে ১৬৮ রানের জুটি গড়েন মেহেদী হাসান মিরাজ। তাদের এই জুটিতেই বড় সংগ্রহের পুঁজি পায় খুলনা। দলীয় ২০১ রানে ফেরেন মিরাজ। এরপর নজিবুল্লাহ জাদরানকে সঙ্গে নিয়ে ব্যাটিং তাণ্ডব অব্যাহত রাখেন মুশফিক।

জিতলেই প্লে-অফের খেলা নিশ্চিত। এমন সমীকরণের ম্যাচে দুর্দান্ত ব্যাটিং করেছেন মুশফিকুর রহিম ও মেহেদী হাসান মিরাজ। বিপিএলক্যারিয়ারে প্রথম সেঞ্চুরি সুযোগ পেয়েও তা হাতছাড়া করেছেন জাতীয় দলের তারকা ব্যাটসম্যান মুশফিক।